9. ΝΟΜΟΣ υπ’ αριθ. 1889 της 28/30 Ιουλ. 1951 Περί καθορισμού ανωτάτου ορίου καταβαλλομένων χρηματικών ποσών δια την χορήγησιν αδείας ιδρύσεως κλπ. ή λειτουργίας βιομηχανικών εργοστασίων κλπ. Άρθρον μόνον.-1.Καταργήθηκε από την παρ. 1 άρθρ. 19 Νομ. 2516/6-8 Αυγ. 1998 (ΦΕΚ Α΄159) ανωτ. σελ. 46,33. 2.Τα υπέρ του Ταμείου Συντάξεως Μηχανικών και Εργοληπτών ως και υπέρ του Εθνικού Μετσοβίου Πολυτεχνείου καταβαλλόμενα, βάσει των κειμένων διατάξεων, χρηματικά ποσά εκ καταβολής ποσοστού τόσον επί της αξίας της μηχανολογικής εγκαταστάσεως, όσον και επί της αμοιβής του μηχανικού του συντάσσοντος την υποβαλλομένην μελέτην δια την χορήγησιν αδείας ιδρύσεως κλπ. ή λειτουργίας των ως άνω βιομηχανικών εργοστασίων κλπ. δεν δύνανται να υπερβώσιν εις εκατέραν των περιπτώσεων τούτων, το ποσόν του 1.000.000 δραχμών δια το Ταμείον Συντάξεως Μηχανικών και Εργοληπτών και το ποσόν των 500.000 δραχμών δια το Εθνικόν Μετσόβιον Πολυτεχνείον. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 